Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

17.000 de spectatori au umplut tribunele stadionului "Dr. Constantin Rădulescu" la meciul care a adus în vitrina CFR-ului al 4-lea titlu din istoria clubului. Într-o atmosferă de zile mari, ardelenii au celebrat câștigarea trofeului pe care îl așteptau de 6 ani și care vine la 10 ani de la primul succes în Liga 1.

Este al doilea titlu câştigat de antrenorul Dan Petrescu în Liga 1, după cel obţinut pe banca Unirii Urziceni, în 2009.

În cei 6 ani care au trecut de la precedentul triumf în Liga 1, clujenii au trecut şi printr-o insolvenţă, iar acest succes a venit la capătul unui sezon în care lupta cu FCSB a fost una extrem de strânsă şi de dură, iar de multe ori a fost continuată şi în afara terenului.

CFR a mai fost campioană în 2008, 2010 şi 2012. Ioan Andone a adus primul titlu în Gruia, iar italianul Andrea Mandorlini a stat pe bancă la cel de-al doilea triumf al ardelenilor.

În 2012, Andone a fost rechemat pentru ultimele etape, după demiterea portughezului Jorge Costa, astfel că "Fălcosul" a fost implicat în jumătate dintre titlurile cucerite de CFR.

Din nou la TAS?

Pentru al doilea an la rând, am putea asista la o situaţie în care verdictul de pe teren să fie confirmat la TAS. Asta pentru că CFR şi FCSB au dus lupta dintre ele pe toate fronturile. Cele două rivale au cerut fiecare depunctarea celeilalte, însă termenele de judecată au fost împinse către finalul sezonului.

Comisia de Disciplină a Federației Române de Fotbal va judeca ambele cazuri miercuri, pe 23 mai. După primul termen, de pe 2 mai, avocatul celor de la FCSB, Dan Idita, a spus că totul s-ar putea decide la TAS, pentru că roș-albaștrii sunt hotărâți să se adreseze instanței de la Lausanne, dacă soluția Comisiei de Disciplină din România nu le va conveni.

CITEȘTE ȘI

Etichete:

,

,

,

,

,

,

,

,

,

,

,

,

,